ஞான குருவாக எழுந்தருளி வந்தவர்களுக்கு வரமளிக்கும் ஞானமலையில் வீற்றிருக்கும் ஞானப் பண்டிதனை ஒருமுறை சென்று தரிசித்துப் பாருங்கள்! மாயைகள் யாவும் நீங்கி மங்கள வாழ்வைப் பெறுவீர்கள் என்று அங்கு சென்று திரும்பிய எண்ணற்ற பக்தர்கள் சாட்சி சொல்கின்றனர். அதுமட்டுமா? இங்குள்ள `குறமகள் தழுவிய குமரன்' திருக்கோலத்தைத் தரிசித்தால் தம்பதிகளுக்கிடையே உருவான எல்லாச் சிக்கல்களும் நீங்கி ஒற்றுமை பிறக்கும் என்கிறார்கள். ஞானத்தின் முழுவடிவாகக் காட்சி தரும் வேலவனை ஞானமலையில் தரிசித்து அஞ்ஞானம் நீக்குவோம் வாருங்கள்!